Da [[Bispebjerg Hospital]] blev indviet i [[1913]] havde DSR et ønske om at hospitalet som det første i Danmark skulle have en [[forstander]]inde for sygeplejen. Denne stilling tilfaldt Charlotte Munck foran syv andre ansøgere, hendes amerikanske uddannelse til trods. Hun var også sensationel i samtiden, derhen at hun som kvinde blev valgt til en så fremtrædende post. Munck brugte stillingen til at etablere en ordnet uddannelse for sygeplejersker, med en kombination af teori og praktik, ligesom hun medvirkede til at skrive flere [[Lærebog|lærebøger]] inden for faget, samt instruksbøger til hospitalets afdelinger. Disse instrukser var både møntet på administrative og praktiske aspekter af [[sygepleje]]n. Mere specielt var det, at Munck også beskrev procedurer og forordninger af [[Etik|etisk]] karakter, som for eksempel hensynet til [[patient]]ens [[blufærdighed]] under behandling og pleje. Muncks lærebøger, særligt ''"Lærebog og Haandbog i Sygepleje I-III"'' (skrevet sammen med [[overlæge]] Frode Rydgaard), dannede grundsten i sygeplejeuddannelsen i mange år fremefter. Muncks vision (og praksis) var at uddanne [[Mandstugt|disciplinerede]], [[Takt (moral)|taktfulde]] og dygtige sygeplejersker.<ref name=DSM/><ref name=kvinfo/> Hun er beskrevet som velanset både inden for sin egen stand samt udenfor denne, ligesom hun havde sine elevers hengivenhed.<ref name=DBL/>
Personbillede_savnes Biblioteks-_og_informationsvidenskab